open-index/open-wikipedia-markdown huggingface dataset:
Viipurin Suomalainen Klubi

**Viipurin Suomalainen Klubi** on suomenmielinen aatteellinen klubi, jonka tarkoituksena on vaalia suomalaista kulttuuria, suomalaiskansallisia perinteitä ja suomen kieltä. 

## Taustaa
Wiborgsbladet kirjoitti jo 23.10.1883, että Viipuriin oli muodostunut jonkinlainen suomalainen klubi, jonka tarkoituksena oli edistää suomalaisten etuja. Sanomalehdessä arvuuteltiin klubin tarkoitusperiä. Lehti tiesi kertoa, että klubin tarkoituksena oli perustaa suomenkielinen sanomalehti Viipuriin. Viipurilainen pohatta oli kuulemma kiinnostunut klubista ja sanomalehtihankkeesta.

Nuorsuomalaista linjaa kannattanut Viipurin Sanomat perustettiin vuonna 1884. Vanhasuomalaista linjaa kannattanut Viipurin Uutiset perustettiin vuonna 1887. 

Viipurin Suomalaisen Klubin perustaminen herätti runsaasti kansalaiskeskustelua. Wiipurin Uutisten palstoilla väiteltiin perustettavan klubin korkeista jäsenmaksuista, jotka rajasivat ulos pienituloisia suomenmielisistä pois jäsenkunnasta. Varakkaat suomalaisen puolueen jäsenet saivat vallan klubissa.

## Klubin perustaminen
Wiipurin Uutiset uutisoi 18.3.1888, että *Wiipurin suomalainen konwersationiklubi* perustettiin Viipurin Belweder-ravintolassa vuonna 1888. Kokouksessa hyväksyttiin uuden klubin järjestyssäännöt, jotka olivat väliaikaisen toimikunnan laatimia. Johtokunnan jäseniksi valittiin hovioikeuden assessori D.W. Åkerman, G.W. Walle, lehtori A. Helander, hovioikeuden notaari Oskar Wilskman ja maisteri A.Hj. Salmén. 

Nuorsuomalaiset ja vanhasuomalaiset kilpailivat klubin vallasta. Kilpailutilanteesta kirjoitettiin kantaaottavia kirjoituksia Viipurin Sanomissa ja Viipurin Uutisissa. Vanhasuomalaisilla oli yliote nuorsuomalaisista. Viipurin Sanomat arvosteli, että klubista oli tullut herrakerho.

Viipurin Suomalaisen Klubin jäsenet perustivat suomenmielisen Pamaus-Seuran, jonka tarkoituksena oli edistää karjalaista kaupankäyntiä, teolllisuutta ja muuta liike-elämää. Klubi ja Pamaus-Seura harjoittivat yhteistyötä. 

Viipurin Suomalainen Klubi suoritti evakkomatkan toisen maailmansodan jälkeen, koska Suomi menetti Viipurin ja Karjalan. Wiipurin Suomalainen Klubi ry on rekisteröity Helsinkiin.

## Katso myös

* Suomalainen Klubi

## Lähteet
Hiljainen paikka (elokuvasarja)

**Hiljainen paikka**  () on yhdysvaltalainen kauhuelokuvasarja. Elokuvat sijoittuvat post-apokalyptiseen maailmaan, jossa elää herkkäkuuloisia mutta sokeita avaruusolentoja, jotka saalistavat kuulonsa perusteella.

## Elokuvat

## Pääosat

## Lähteet
Handelsgillet i Wiborg

**Handelsgillet i Wiborg** on suomenruotsalainen kauppakilta, jolla on viipurilaistaustaiset juuret. Kauppakillan tarkoituksena on edistää elinkeinoelämän elinvoimaa. 

## Historia
Viipurilainen kirjakauppias ja kustantaja Walter Hoving perusti ensimmäisen ruotsinkielisen kauppakillan vuonna 1883, mutta kauppakillalla oli vaikeuksia saada toimintaa käyntiin. Hoving lakkautti kauppakillan. 

Kauppakillan perustamista yritettiin uudelleen Viipurissa vuonna 1887. Seuran perustajana toimi viipurilainen vuorineuvos Seth Sohlberg. Kauppakilta toimi osoitteessa Karjaportinkatu 7. Kauppakillan tarkoituksena oli toimia sosiaalisena klubina ruotsinkielisille ja -mielisille liikemiehille.

Kauppakillan perustaminen edellytti keisarillisen Suomen senaatin ja keisari Aleksanteri III:n luvan.

## Nykyhetki
Suomi menetti Viipurin toisen maailmansodan jälkeen. Vuonna 1857 perustettu Handelsgillet i Helsingfors tarjosi uuden kodin kauppakillalle omien tilojen suojista. 

Helsingin Kasarmikatu 23:n klubihuoneistosta löytyy kauppakillan nimen mukaan nimetty Wiborg-kabinetti.

Kauppakilta on vuonna 2001 perustetun Viipuri-keskuksen perustajajäsen. 

Vuonna 2017 kauppakillalla oli noin 140 jäsentä.

## Katso myös

* Handelsgillet i Helsingfors
* Svenska Klubben i Helsingfors
* Helsingin Pörssiklubi
* Helsingin Suomalainen Klubi
* Pamaus-Seura

## Lähteet
Svenska Klubben i Helsingfors

**Svenska Klubben i Helsingfors** on Helsingissä toimiva suomenruotsalainen sosiaalinen klubi.

## Historia
Klubin varhaishistoria ulottuu Napoleonin sotien aikaan saakka; varhaisin tieto on vuodelta 1814. Klubi tunnettiin nimillä *Borgerliga klubben* ja *Konversationsklubben i Helsingfors*.

Virallisesti Svenska Klubben i Helsingfors perustettiin Helsingissä 26. syyskuuta vuonna 1880. Klubin perustajana ja ensimmäisenä puheenjohtajana toimi professori Axel Olof Freudenthal, joka puolusti ruotsin kielen asemaa.

Klubin toiminta oli monipuolista, ja se tarjosi mahdollisuuden seurustelulle ja keskusteluille. Klubin kirjasto tarjosi mahdollisuuden lukea sanomalehtiä ja aikakauslehtiä. Jäsenet pelasivat keskenään shakkia, biljardia ja korttipelejä.

Klubi tarjosi kanavan vaikuttaa yhteiskunnalliseen keskusteluun. Jäsenillä oli mahdollisuus osallistua kolmentoista Suomessa ilmestyneen sanomalehden ja kahdeksan ulkomailla ilmestyneen sanomalehden toimintaan. Klubin jäsenet perustivat *[[Nya Pressen (1882–1900)|Nya Pressen]]* -sanomalehden, Svenska litteratursällskapetin ja Suomen ruotsalaisen kansanpuolueen.

## Klubitalo

### Fabianinkatu 15 (Kaartinkaupunki)
Klubin osoite vaihtui kuusi kertaa ennen kuin löytyi ensimmäinen pitkäaikainen osoite. Klubi sijaitsi vuosina 1902–1932 Sparbankenin niin sanotussa Marmoripalatsissa Helsingin Kasarmitorin laidalla osoitteessa Fabianinkatu 15.

### Maurinkatu 6 (Kruununhaka)
Seura osti uuden klubitalon tehtailija Ossian Donnerilta, joka oli naimisissa skotlantilaisen Violet McHutchenin kanssa. Donnerit rakensivat skotlantilaistyylisen kaupunkitalon osoitteeseen Maurinkatu 6. Rakennuksen arkkitehtinä toimi skotlantilainen Sir Robert Lorimer. Arkkitehti Waldemar Aspelin vastasi rakennuttamisesta. Skotlantilaista ja englantilaista henkeä huokuva rakennus valmistui vuonna 1901. Donnerit muuttivan Venäjän vallankumouksen ja Suomen sisällissodan jälkeen Britanniaan. Donner nimitettiin Suomen Britannian-edustajaksi ja asiainhoitajaksi, minä aikana hän ajoi Suomen itsenäisyyden tunnustamista Lontoossa. Maurinkatu 6 toimi Britannian Helsingin-lähetystönä vuoteen 1926 asti. Donner myi kaupunkitalon klubille vuonna 1931.

Kentin prinssi Michael vieraili Svenska Klubbenilla huhtikuussa 2022.

Klubirakennuksen toiminta oli yksityistä 1970-luvulle asti, minkä jälkeen siinä on toiminut yleisölle avoin ravintola.

## Klubin toiminta
Vuonna 1919 klubilla oli yli 600 jäsentä. Vuoden 1947 aikana klubilla oli yli 1100 jäsentä. Nykyään jäseniä on yli 600.

Klubi järjestää erilaisia tilaisuuksia jäsenilleen. Klubi juhlii Runebergin päivää ja ruotsalaisuuden päivää. Perinteeksi on muodostunut joululounaan järjestäminen.

Seuran entisiä ja nykyisiä kansainvälisiä kumppaneita ovat Sällskapet i Stockholm, The East India, Devonshire, Public Schools and Sports Club, The East India Club i London, Svenska Klubben i Paris – Cercle Suédois, The Royal Bachelors´ Club i Göteborg, Norske Selskab i Oslo, Nya Sällskapet i Stockholm ja Svenska Klubben i Reval.

## Katso myös
*Svenska Klubben i Tammerfors
*Handelsgillet i Helsingfors
*Helsingin Suomalainen Klubi
*Helsingin Pörssiklubi
*Pamaus-Seura

## Lähteet
Kiinan neuvostotasavalta

**Kiinan neuvostotasavalta** () oli Kiinassa sijainnut valtio, jonka Kiinan kommunistisen puolueen johtajat Mao Zedong ja Zhu De julistivat 7. marraskuuta 1931 Kiinan sisällissodan alkuvaiheessa. 

Mao Zedong oli sekä Kiinan neuvostotasavallan puheenjohtaja että pääministeri, ja hän johti valtiota, johon kuului toisistaan erillään olevia kommunistisen puolueen hallinnassa olevia alueita Kiinassa. Vuonna 1934 kommunistinen puolue kuitenkin menetti tärkeimmän hallitsemansa alueensa Jiangxin ja aloitti pitkän marssin. 

Kiinan neuvostotasavalta lakkautettiin virallisesti syyskuussa 1937 Japanin hyökkäyksen jälkeen osana kompromissia, jolloin Kiinan kommunistinen puolueen joukot yhdistivät voimansa Kuomintangin kanssa Japania vastaan.

## Lähteet
Kari Kallonen (teollisuusneuvos)

**Kari Markku Kallonen** (s. 26. elokuuta 1961 Lohja) on suomalainen yrittäjä ja yritysjohtaja, joka on saanut teollisuusneuvoksen arvonimen.

Kari Kallonen syntyi toimitusjohtaja Aulis Kalevi Kallosen ja Seija-Maija Linnamäen perheeseen. Hänen puolisonsa on Tiina Susanna Sarajuuri. Kallonen valmistui merkonomiksi Lohjan kauppaoppilaitoksesta 1980. Hän oli Oy Orthex Ab:n myyntimies, myyntipäällikkö, markkinointijohtaja, varatoimitusjohtaja 1981–1992, toimitusjohtaja 1993–2010 ja hallituksen jäsen 1992–2012 sekä osakas. Kallonen on ollut myös Oy Orthex Group Ab:n osakas ja hallituksen jäsen sekä Orthex-Plast Ab:n hallituksen puheenjohtaja ja Oy Orthex Finland Ab:n hallituksen jäsen, samoin kuin useiden muiden yhtiöiden omistaja ja toiminut niiden johtoelimissä. Hänellä on lisäksi ollut monia liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 2011. 
 
## Lähteet
Arzeos

**Arzeos Aircraft SL** on lentokonevalmistaja, joka on erikoistunut ultrakevyisiin lentokoneisiin.

Yritys perustettiin Silledassa (Espanja) vuonna 2019.

17. huhtikuuta 2024 valmistaja esitteli ensimmäisen lentokoneensa Arzeos Z01 “Aero 2024” -näyttelyssä Friedrichshafenissa.
Trjoh Svjatitelei -luokka

**Trjoh Svjatitelei -luokka** oli Venäjän keisarikunnan laivaston seitsemän kaksikantisen 74-tykkisen linjalaivan muodostama alusluokka.

## Alukset
Alusten piti alun perin korvata edeltäneet Selafail-luokan alukset. Niiden suunnittelun sanottiin perustuneen vuonna 1798 suunniteltuihin Britannian kuninkaallisen laivaston 74-tykkisiin Ajax-luokan linjalaivoihin. Vuosina 1810–1817 valmistettiin seitsemän alusta. Palveluksessa ne osoittautuivat huonommiksi kuin Selafail-luokan alukset, joiden valmistusta jatkettiin vuoteen 1825.

## Lähteet
*

### Viitteet
Huuliveikkojen paluu

**Huuliveikkojen paluu** on suomalainen vuosina 1999–2000 valmistunut televisiokanava Nelosella esitetty sketsisarja. Sketsisarja oli jatkoa aiemmalle sketsisarjalle *[[Huuliveikot]]*. Sarjaa tehtiin yhteensä kaksi tuotantokautta, joista ensimmäinen ensiesitettiin marras-joulukuussa 1999, ja toinen huhti-toukokuussa 2000. Sarja esitettiin uusintana Nelosella touko-heinäkuussa 2001.

Sarjan pääosissa olivat näyttelijä-imitaattorit Juha Laitila, Jukka Laaksonen ja Joonas Myllyveräjä. Sarja perustui erilaisiin sketseihin ja musiikkiesityksiin. Hahmot olivat suurimmalta osin imitaatioita julkisuuden henkilöistä.

## Hahmoja ja sketsejä sarjasta
Osa sketsihahmoista esiintyi aiemmassa Huuliveikot -sarjassa sekä näyttelijäkolmikon aiemmassa sketsisarjassa *[[Kiitos ja hyvästi]]*. 

* Ahtisaaret perheineen
* Enska, Hanski ja Simo (Sketseissä nimikkohenkilö Simolla oli aina jokin ongelma, ja Enska ja Hanski auttavat hänet pinteestä. Sketsin lopuksi he aina antoivat Simolle jotain, johon Simo pullonpohjalasien takaa kommentoi: "Tälläst' mä oon aina halunnu.")
* Meteorologit Nuha Rööri, Seppo Sade ja Luotto Korttinen
* Uutispruiskaus (parodiaa uutislähetyksistä. (Sketseissä käytettiin Nelosen uutisissa esitettyä materiaalia 1990-luvun lopulta.)
* Rikkaat ja rohkeat (parodia *[[Kauniit ja rohkeat]]* -sarjasta)
* Sonnin soosit (parodia *[[Aaken ja Sakun kesäkeittiö]]* -ohjelmasta)
* Rakentaja-Rane ja Tihviän mies Aarno (Rane tekee aina kaiken Arskaa paremmin, esimerkiksi omakotitalon sillä ajalla kun Arska teki kynttilätelineen parista puupalikasta.) (Joka kodin asuntomarkkinat -televisio-ohjelman, Remontti Reiskasta (Jorma Piisinen) tehty parodia)
* Rudi Sabotage - Show
* Sähkömiehet
* Erkki Vanhasen formulakielikylpy
* Kostokskanava/Ostox-TV (parodia television *[[Ostoskanava]]* -ohjelmasta)
* Thilia Thalia lällällää (parodia *[[Thilia Thalia]]* -visailuohjelmasta)
* Thrilleri (parodia keskusteluohjelmasta *[[Stiller (televisio-ohjelma)|Stiller]]*. Myllyveräjän esittämä Ruben Stiller haastattelee julkisuuden henkilöitä (imitaatioita). Vieraina muun muassa Esko Aho, Seppo Kääriäinen ja Mika Salo.)
* Virolaiset herrasmiehet Toivo, Timme ja Turo.
* Homoseksuaaliset baarimikot Kalevi ja Tero
* Keivotsi (parodia *[[Baywatch|Baywatch]]* -sarjasta.)
* Live Väänänen ja negatiivisen ajattelunkurssi
* Yllärihullut (parodia *[[Yllytyshullut]]* -sarjasta)
* Jakeluhaukat
* Luontoilta (parodia Luontoilta-ohjelmista, jossa erästä asiantuntijaa tituleerattiin sanoilla "*kaikkien alojen erityisasiantuntija*")
* Syyserot (parodia ohjelmasta *Kesähäät*)
* Tre's Molos (parodia imatralaisesta show-bändistä Osmo's Cosmos)

## Lähteet
Neptunus (1812)

**Neptunus** () oli Venäjän keisarikunnan laivaston vuonna 1812 vesillelaskettu kaksikantinen 74-tykkinen Trjoh Svjatitelei -luokan linjalaiva.

## Valmistus

Alus tilattiin Pietarista, missä köli laskettiin 22. joulukuuta 1811. Alus laskettiin vesille 6. kesäkuuta 1812.

## Palvelus
Vuonna 1814 alus partioi Itämerellä. Se kuljetti elokuussa 1814 vara-amiraali Crownin laivueen mukana joukkoja Lyypekistä Kronstadtiin.

### Fernando VII
Alus lähti 28. syyskuuta 1817 Kronstadtista viiden linjalaivan ja kolmen fregatin osastossa Espanjaan. Se saapui 10. joulukuuta Britteinsaarille Dealiin ja 21. joulukuuta Portsmouthiin, missä osaston alukset täydensivät varastojaan ja korjasivat vaurioita. Osasto jatkoi 4. helmikuuta 1818 matkaansa Cádiziin, jonne saavuttiin 21. helmikuuta. Kontra-amiraali Muller luovutti 27. helmikuuta aluksen virallisesti Espanjalle, joka liitti sen laivastoonsa nimellä *Fernando VII*..

Alus otettiin palvelukseen päällikkönään Francisco Pérez de Grandallana. Tammikuussa 1819 se oli José de Ariasin laivueessa Cádizissa. Alus lähti 2. toukokuuta 1819 Máhonista ja saapui 30. heinäkuuta Cádiziin. Alus oli 1819 telakalla Arsenal de la Carracassa, mistä vapauduttuaan se palautettiin palvelukseen partiomatkalle Välimerellä. Alus oli 1820 Cádizissa. Se myytiin 12. maaliskuuta 1822 muiden Venäjältä ostettujen alusten kanssa.

## Lähteet
*
*

### Viitteet
Şöl tawısı

**Şöl tawısı** (Шоьл тавысы, ”Aron ääni”) on Venäjällä Dagestanin Nogain piirin keskuksessa Terekli-Mektebissä ilmestyvä nogainkielinen sanomalehti.

Lehti perustettiin vuonna 1931 silloisen Karanogain piirin paikallislehdeksi nimellä *Qızıl bayraq* (”Punalippu”). Se sai nimen *Şöllik mayağı* (”Aron majakka”) vuonna 1966. Vuonna 1991 lehdelle annettiin nimi *Şöl tawısı*.

*Şöl tawısı* sai vuonna 1996 tasavallanlehden statuksen ja siitä tuli Dagestanin hallituksen äänenkannattaja. Sen kustantajana toimii Dagestanin valtiollinen uutistoimisto. Kerran viikossa kahdeksansivuisena ilmestyvän lehden aiheita ovat Venäjän, Dagestanin ja nogaiden asuinalueiden yhteiskunta, talous, kulttuuri ja arkielämä. Sen painosmäärä oli 2&nbsp;500 kappaletta vuonna 2004.

## Lähteet

## Aiheesta muualla
* Lehden sivusto
Nuestra Señora de Begoña (1699)

**Nuestra Señora de Begoña** oli Espanjan laivaston vuonna 1699 vesille laskettu kaksikantinen 64-tykkinen linjalaiva.

## Valmistus
Alus tilattiin 23. joulukuuta 1694 Bilbaosta Zorrozalta. Alus laskettiin vesille 1699 ja otettiin palvelukseen vielä samana vuonna.

## Palvelus
Heinäkuussa 1699 alus lähti Zorrozasta Portugaleteen, mistä se jatkoi 24. elokuuta Santoñaan. Alus lähti 9. syyskuuta 1699 Santoñasta *[[Santísima Trinidad (1692)|Santísima Trinidad y Nuestra Señora de Atochan]]*, *[[San Francisco (1695)|San Franciscon]]* ja *[[Santa María de Tézano y las Ánimas]]in* kanssa Cádiziin, missä aluksen miehistö ja aseistus täydennettiin. Alus liitettiin 19. kesäkuuta 1701 Pedro Fernández de Navarreten yhdeksän linjalaivan muodostamaan laivastoon, jonka mukana se lähti samana päivänä Cádizista Dariénin sotaretkelle Skotlannin laivastoa vastaan. Alus palasi 17. maaliskuuta 1702 laivaston mukana Cádiziin.

Alus lähti 4. kesäkuuta 1703 Cádizista kaappari *Nuestra Señora del Rosaríon* ja neljän kauppa-aluksen kanssa Veracruziin päällikkönään Francisco Antonio Garrote. Saattue saapui 20. heinäkuuta Cartagena de Indiasiin ja Veracruziin 23. lokakuuta. Alus lähti 11. tammikuuta 1704 Veracruzista aseistetun saman saattueen, johon oli lisätty yksi kauppa-alus, kanssa. Myrsky pakotti 10. helmikuuta saattueen hakemaan suojaa Havannasta, mistä alus lähti 25. helmikuuta kahden fregatin ja muiden alusten kanssa. Alus palasi 26. huhtikuuta Cádiziin, missä se joutui Britannian kuninkaallisen laivaston George Rooneyn laivaston saartamaksi.

Alus lähti 10. maaliskuuta 1706 *Nuestra Señora de Guadalupen* ja 13 rahtialuksen kanssa Puerto Ricoon päällikkönään Juan Cordero de León. Saattue saapui 29. toukokuuta Puerto Ricoon ja Veracruziin vielä samana päivänä.

Alus saattoi 10. toukokuuta 1708 Ranskan laivaston amiraali Ducassen laivastoa. Alus saapui 28. toukokuuta Havannaan, mistä se lähti 4. heinäkuuta Cádiziin. Alus saapui 27. elokuuta saattueen ja Ranskan laivaston kanssa Cádiziin tai Pasajesiin.

Alus lähti 7. toukokuuta 1710 Cádizista Veracruziin päällikkönään Manuel López Pintado. Se saapui 28. heinäkuuta Veracruziin. Alus myytiin 4. syyskuuta 1710 Veracruzissa heikon kunnon vuoksi romutettavaksi.

## Lähteet
*

### Viitteet
Kaupinlaakso

**Kaupinlaakso** on tilastoalue sekä tuleva kaupunginosa Tampereella Alasjärven länsipuolella noin 6 kilometriä keskustasta itään.
Niihama (suunnittelualue)

**Niihama** on Tampereen keskustan suuralueeseen kuuluva suunnittelualue. Niihaman suunnittelualueeseen kuuluvat Niihaman ja Kaupinlaakson tilastoalueet. Tilastoalueet vastaavat suurin piirtein kaupunginosia.

## Lähteet
Poʹvdneǩ

**Poʹvdneǩ** tai **pooʹvdneǩ** (< ) on kolttasaamelaiseen pukuun kuuluva päähine, jota pitävät sellaiset leskeksi jääneet naiset, jotka eivät aio enää mennä naimisiin. Naimisissa ollessaan naiset pitävät runsaasti helmikirjailtua šaamšiǩia, mutta leskivaimon lakissa kirjailuita on vain vähän tai ei ollenkaan. Kolttasaamelaisten naisten lakit ovat tavallisesti valmistettu punaisesta verkakankaasta, mutta poʹvdneǩin voi valmistaa muustakin ja muunkin värisestä kankaasta. Lakissa on otsaosa ja päälaen peittävä päällysosa.

## Lähteet
Neptunus (täsmennyssivu)

**Neptunus** voi tarkoittaa seuraavia:

* Neptunus, aurinkokunnan kahdeksas planeetta
* Neptunus, roomalaisten veden jumala
* kuuma neptunus, suurimassainen lähellä tähteään kiertävä eskoplaneetta
* mini-Neptunus, Neptunusta pienempi planeetta, jolla on vetykaasukehä
* Operaatio Neptunus, toisessa maailmansodassa liittoutuneiden Ranskaan suunnatun hyökkäyksen ensimmäinen vaihe
* Neptunus, Venäjän laivaston Trekh Sviatitelei -luokan linjalaiva.

## Katso myös

* Neptun
* Neptune
Trjoh Svjatitelei (1810)

**Trjoh Svjatitelei** () oli Venäjän keisarikunnan laivaston vuonna 1810 vesillelaskettu kaksikantinen 74-tykkinen Trjoh Svjatitelei -luokan linjalaiva.

## Valmistus

Alus tilattiin Pietarista, missä köli laskettiin 15. tammikuuta 1810. Alus laskettiin vesille 30. syyskuuta 1810.

## Palvelus
Lokakuussa 1812 alus lähti kontra-amiraali Korobkan laivueen mukana Kronstadtista. Se saapui 29. marraskuuta 1812 Sheernessiin. Alus lähti 25. toukokuuta 1814 Sheernessistä vara-amiraali Crownin laivueen mukana Cherbourgiin, jonne saavuttiin 27. toukokuuta. Alukselle nousi Venäjän kaartin joukkoja kotiinkuljetettavaksi. Alus saapui 8. heinäkuuta 1814 Kronstadtiin. Elokuussa 1814 alus kuljetti Crownin laivueen mukana Lyypekistä joukkoja Kronstadtiin.

### Velasco
Alus lähti 28. syyskuuta 1817 Kronstadtista viiden linjalaivan ja kolmen fregatin osastossa Espanjaan. Se saapui 10. joulukuuta Britteinsaarille Dealiin ja 21. joulukuuta Portsmouthiin, missä osaston alukset täydensivät varastojaan ja korjasivat vaurioita. Osasto jatkoi 4. helmikuuta 1818 matkaansa Cádiziin, jonne saavuttiin 21. helmikuuta. Kontra-amiraali Muller luovutti 27. helmikuuta aluksen virallisesti Espanjalle, joka liitti sen laivastoonsa nimellä *Velasco*..

Alus otettiin palvelukseen päällikkönään Ramón José Pablo de Ortiz. Aluksella todettujen vakavian vikojen vuoksi se siirrettiin Arsenal de la Carracaan korjattavaksi. Korjauksia ei kuitenkaan saatettu päätökseen, vaan alus asetettiin myytäväksi 13. joulukuuta 1821. Alus myytiin muiden Venäjältä hankittujen alusten mukana 12. maaliskuuta 1822.

## Lähteet
*
*

### Viitteet
Lintulampi (suunnittelualue)

**Lintulampi** on Tampereen luoteiseen suuralueeseen kuuluva suunnittelualue. Lintulammen suunnittelualueeseen kuuluvat Niemen, Pohtolan, Ryydynpohjan ja Lintulammen tilastoalueet. Tilastoalueet vastaavat suurin piirtein kaupunginosia.

## Lähteet
Litvínov

**Litvínov** on kaupunki Luoteis-Tšekissä Ústín läänissä. Vuonna 2021 siellä asui 22 388 asukasta.

## Hallinto
Kaupungin pormestarina toimii ANO 2011-puolueen Kamila Bláhová.

## Nähtävyydet
Litvínovin vanha keskusta on selvinnyt melko hyvin nykypäivään saakka. Siellä sijaitsee lukuisia jugend-tyylisiä rakennuksia sekä barokkinen Mikaelin kirkko. Myös Tšekin ja Saksan rajalla sijaitsevat Malmivuoret ovat lähellä Litvínovia.

## Liikenne
Litvínovin yhdistää läheiseen Mostin kaupunkiin raitiotie.

## Väestö

Lähde:

## Urheilu
HC Litvínov pelaa jääkiekkoa Tšekin korkeimmalla sarjatasolla Extraligassa. Se on voittanut sarjan kerran kaudella 2014–15.

## Ystävyyskaupungit
* Brie-Comte-Robert, Ranska
* Olbernhau, Saksa
Lähde:

## Lähteet

## Aiheesta muualla
Madame Web (elokuva)

**Madame Web** on vuonna 2024 ensi-iltansa saanut yhdysvaltalainen supersankarielokuva, joka perustuu Marvel Comicsin samannimiseen sarjakuvahahmoon. Se on Sony’s Spider-Man Universen neljäs elokuva. Elokuvan ohjasi S. J. Clarkson, joka myös käsikirjoitti sen yhdessä Matt Sazaman, Burk Sharplessin ja Claire Parkerin kanssa. Elokuvan pääosissa ovat Dakota Johnson, Sydney Sweeney, Isabela Merced, Celeste O’Connor ja Tahar Rahim.

*Madame Web* sai maailmanensi-iltansa Regency Village Theatressa 12. helmikuuta 2024. Elokuvateattereihin se ilmestyi 14. helmikuuta 2024.

## Näyttelijät

## Lähteet

## Aiheesta muualla
*
San José -luokka

**San José -luokka** oli Espanjan laivaston kahden kaksikantisen 64-tykkisen linjalaivan muodostama alusluokka.

## Suunnittelu
Vuonna 1696 baski laivanrakentaja Pedro de Aróstegui allekirjoitti sopimuksen kruunun edustajan kanssa kahden 64-tykkisen kaljuunan (linjalaivan) valmistamisesta *Armada de la Guardia de la Carrera de las Indiasille*. Kummankin aluksen tuli olla uppoumaltaan 1&nbsp;200 tonnia. Suunnitelmat toimitti Francisco Antonio Garrote. Alukset valmistettiin rinnakkain Mapilin telakalla Usúrbilissa baskimaan rannikolla Guipúzcoassa puolivälissä San Sebastiánia ja Oriota.

Pedro de Aróstegui kuoli vuonna 1697, jolloin sopimus siirtyi hänen pojalleen Franciscolle. Alusten valmistukseen tarvittu puutavara tuli Pyreneiltä ja mastot Skandinaviasta ja piki Venäjältä. Alusten takilat tulivat Riiasta ja Königsbergistä ja purjeet Hollannista. Aluksille tehtiin 70 tykkiporttia, vaikka niihin sijoitettiin vain 64 tykkiä.

## Alukset

## Lähteet
*

### Viitteet
Tesoma (suunnittelualue)

**Tesoma** (aiemmin **Tesoma-Lamminpää**) on Tampereen suunnittelualue noin kahdeksan kilometriä ydinkeskustasta länteen. Tesoman suunnittelualueeseen kuuluvat Ristimäen ja Tesomajärven tilastoalueet. Tilastoalueet vastaavat suurin piirtein kaupunginosia.

## Lähteet
Tim Hunter

**Timothy Robert "Tim" Hunter**  (s. 10. syyskuuta 1960 Calgary, Alberta) on uransa päättänyt kanadalainen jääkiekkoilija, pelipaikaltaan hyökkääjä. Hän pelasi urallaan 815 NHL-ottelua  neljässä eri seurassa. Pelitavaltaan hän oli kovaotteinen voimahyökkääjä. Hän ei myöskään kaihtanut tappeluita, josta osoituksena uran 3&nbsp;146 jäähyminuuttia. Jokaisella pelaamaan kaudella hänelle tuomittiin vähintään 120 jäähyminuuttia, ennätyksenä 375 minuuttia kaudella 1988–1989 .

## Ura
Hunter pelasi ennen NHL-uraansa juniorikiekkoa WHL-liigan Seattle Breakersissa kolmen kauden ajan. Atlanta Flames varasi hänet kolmannella kierroksella vuonna 1979 kaikkiaan 54. pelaajana. Juniorivuosien jälkeen kaudelle 1980–1981 Hunter siirtyi ensin AHL-liigan Nova Scotia Voyageursin joukkueeseen ja sieltä 17 pelin jälkeen loppu kaudeksi CHL-liigan Birmingham Bullsin joukkueeseen. Kausi 1981–1982 kului pääosin CHL:ssa Oklahoma City Stars joukkueessa, mutta Hunter pääsi myös kahden ottelun ajaksi opettelemaan NHL-kiekkoa Calgaryyn siirtyneen Flamesin riveihin. Kaudella  Hunter pelasi 16 ottelua Calgary Flamesin riveissä ja 46 ottelua farmijoukkueessa Colorado Flamesissa AHL:ssa. Syksystä 1983 lähtien hän kuului Flamesin runkopelaajiin ja viihtyi organisaatiossa yhdeksän kautta.

Kesällä 1992 Tampa Bay Lightning varasi hänet NHL:n laajennusvarauksessa vain myydäkseen hänet saman tien eteenpäin Quebec Nordiquesiin myöhemmin sovittavaa korvausta vastaan. Quebecissä Hunter pelasi noin puolet kaudesta  kunnes siirtyi 48 pelin jälkeen Vancouver Canucksiin. Vancouverissa hän viihtyi kevääseen 1996 asti, minkä jälkeen hän teki yksivuotisen sopimuksen San Jose Sharksin kanssa. Hunter lopetti uransa keväällä 1997. Kaikkiaan Hunter ylitti uransa aikana 20 tehopisteen rajan vain kahdesti. NHL:n pudotuspeleissä Hunter esiintyi 132 ottelussa joissa teki 5 maalia ja antoi 7 maaliin johtanutta syöttöä. Jäähyllä hän ehti istumaan 426 minuuttia.

### Valmentajana
Pelaajauransa jälkeen Hunter on toiminut valmennustehtävissä. Vuosina 1997–2002 hän toimi Washington Capitalsin joukkueen apuvalmentajana ja tämän jälkeen viisi kautta San Jose Sharksin apuvalmentajana. Vuosina 2008–2011 Hunter toimi apuvalmentajana Torontossa ja palasi välivuoden jälkeen jälleen Washingtoniin. Vuosina 2014–2020 Hunter toimi WHL-joukkue Moose Jaw Warriorsissa päävalmentajana.

## Aiheesta muualla
* 
* NHL.com

## Lähteet
RB VCARB 01

**RB VCARB 01** oli Formula 1 -talli Racing Bullsin käyttämä auto kaudella 2024. Autolla kilpailivat Daniel Ricciardo, Yūki Tsunoda ja Liam Lawson.

## Formula 1 -tulokset

## Aiheesta muualla
Zerobaseone

**Zerobaseone** () on Wake Oneen sidoksissa oleva poikabändi, joka muodostettiin Mnet-tosi-tv-sarjan BOYS PLANET kautta. Jakelijat ovat Genie Music ja Stone Music Entertainment sekä Kim Ji-woong, Zhang Hao, Sung Han-bin, Seok Matthew, Kim Tae-rae, Ricky, Kim Gyu-vin, Park Gun-wook. Se koostuu 9 jäsenestä, mukaan lukien Han Yu-jin. Zero Base One julkaisi ensimmäisen EP:nsä, YOUTH IN THE SHADE, 10. heinäkuuta 2023.

## Diskografia
### EP-levyt
* 
* 
* 
* 

### Single-albumit
* 
*
Wei (yhtye)

**Wei** (, tyyliteltynä **WEi**) on OUI Entertainmentin alainen poikabändi, joka debytoi lokakuussa 2020. Fandomin nimi on RUI.

Kuusihenkinen ryhmä debytoi 5.10.2020 EP:llä Identity: First Sight.

## Jäsenet
Yhtyeen jäsenet ovat:
* Jang Dae-hyeon (장대현) – leader, rap, laulu
* Kim Dong-han (김동한) – laulu
* Yoo Yong-ha (유용하) – rap, laulu
* Kim Yo-han (김요한) – rap, laulu
* Kang Seok-hwa (강석화) – laulu
* Kim Jun-seo (김준서) – laulu

## Diskografia
### EP-levyt
* 
* 
* 
* 
* 
* 
* 
* 

### Single-albumit
* 
* 

### Muut julkaisut
Polyketoni

**Polyketoni** on polymeeri, jonka rakenteessa toistuvat etyleeniryhmien yhdistämät ketoniryhmät. Niitä valmistetaan hiilimonoksidin ja alkeenien reaktiolla. Polyketoneilla on useita käyttökohteita erityisesti korkean lämpötilan sovellutuksissa. 

## Rakenne ja ominaisuudet
Polyketonien rakenteessa toistuvat ketonien karbonyyliryhmät ja etyleeniyksiköt. Polymeerin valmistuksessa käytetystä alkeenista riippuen, etyleeniryhmään voi olla liittyneenä orgaaninen sivuketju. Useimmiten alkeeni on eteeni (PK-E), eteenin ja propeenin seos (PK-EP) tai propeeni (PK-P), mutta monia muitakin alkeeneja, esimerkiksi 1-hekseeniä, dekeeniä, styreeniä, norborneenia, norbornadieeniä tai vinyyliasetaattia voidaan käyttää. Karbonyyliryhmien ja vetysidosten vuoksi polyketoneilla on usein korkea sulamispiste, korkea kiteisyysaste ja alhainen liukoisuus. Esimerkiksi PK-E:n sulamispiste on 255–270 °C ja PK-EP:n sulamispiste on 220 °C. Polyketonit kestävät hyvin monien kemikaalien, kuten laimeiden happojen vaikutuksia. Myöskään kaasut eivät läpäise ryhmän yhdisteitä helposti. Polyketonit ovat kovia ja kulutuksenkestäviä, mutta voivat olla myös hauraita. Ne säilyttävät muotonsa myös korkeissa lämpötiloissa. Polymeerien mekaanisia ominaisuuksia voidaan parantaa seostamalla hiili- tai lasikuidulla. Polyketonit voivat olla taktisuudeltaan ataktisia, isotaktisia tai syndiotaktisia.

## Valmistus ja käyttö
Polyketoneja valmistetaan alkeenin ja hiilimonoksidin reaktiolla. Reaktio suoritetaan emulsiopolymerointina vedessä tai metanolissa hieman happamissa oloissa. Katalyyttinä käytetään palladiumin ja difosfiinien tai diatsotaattien komplekseja. Reaktion ensimmäisessä vaiheessa palladium muodostaa kompleksin liuottimen kanssa ja liuotinmolekyyli korvautuu seuraavassa vaiheessa hiilimonoksidilla. Tämän jälkeen palladium katalysoi vuorottaisia alkeeni- ja hiilimonoksidimolekyylien insertioreaktioita ja polymeeriketju pitenee.
:

Käytetyin polyketoni on PK-E, ja siitä valmistetaan kappaletuotteita, kalvoja ja kuituja. Käyttökohteita ovat muun muassa autojen ja koneiden osien (hammaspyörät, turvavyöt, kiinnikkeet, polttoainesäiliöt), sähköpistokkaiden, lääketieteellisten laitteiden ja liimojen valmistus. Polyketonien ketoniryhmät voivat reagoida muodostaen muita ryhmiä johtaen funktionaalisiin, esimerkiksi lääkeaineiden annostelusovelluksissa käytettäviin polymeereihin.

## Lähteet
Karl Dykhuis

**Karl Dykhuis** (s. 8. heinäkuuta 1972 Sept-Îles, Quebec) on kanadanhollantilainen uransa lopettanut jääkiekkoilija, pelipaikaltaan puolustaja. Hän pelasi urallaan 644 NHL-ottelua.

## Ura
Dykhuis pelasi neljä vuotta juniorikiekkoa QMJHL:ssa Hull Olympiquesissa, Longueuil Collège Français’ssa ja Verdun Collège Français’ssa vuosina 1988-1992. Chicago Blackhawks varasi hänet 1. kierroksella 16. pelaajana vuoden 1990 varaustilaisuudessa. Kaudella 1990-91 Dykhuis pelasi vain kolme ottelua QMJHL:ssa suurimman osan kaudesta mennessä Kanadan maajoukkueen matkassa kansainvälissä harjoitusotteluissa. Seuraavalla kaudella hän pääsi debytoimaan NHL:ssa pelaten Chicagon paidassa kuuden ottelun verran. Kaudella 1992-1993 NHL-otteluita kertyi 12 kauden muutoin kuluessa IHL-farmijoukkue Indianapolis Icen mukana. Helmikuussa 1995 Blackhawks myi hänet Philadelphiaan vaihdossa Bob Wilkieen ja ehdolliseen varausvuoroon cuoden 1997 draftissa.

Dykhuis pelasi Philadelphiassa kolme kautta ja myytiin elokuussa 1997 Tampaan yhdessä Mikael Renbergin kanssa. Vaihdossa Tampa Bay Lightning luovutti 1. kierroksen varausvuorot peräti neljän seuraavan vuoden varaustilaisuuksiin. Tampassa Dykhuis pelasi 111 peliä puolentoista kauden aikana kunnes Flyers osti hänet takaisin vaihdossa Petr Svobodaan. Lokakuussa 1999 Flyers luovutti hänet Montreal Canadiensille myöhemmin määriteltävää korvausta vastaan. Canadiensin paidassa Dykhuis pelasi neljä täyttä kautta kevääseen 2003 asti. Viimeisellä NHL-kaudellaan hän pelasi valtaosin AHL-farmijoukkue Hamilton Bulldogsin riveissä ja NHL-otteluita kertyi vain yhdeksän kappaletta.

Kaudella 2004-2005 Dykhuis kävi pelaamassa kolme ottelua Hollaniissa Amstel Tijgersin joukkueessa. Seuraavan kauden Dykhuis pelasi Saksan DEL-liigassa Adler Mannheimin joukkueessa ja päätti kauden jälkeen uransa.

## Lähteet
Porta Coeli -luokka

**Porta Coeli -luokka** oli Espanjan laivaston kahden kaksikantisen 60-tykkisen linjalaivan muodostama alusluokka.

## Suunnittelu
Francisco Necolalde Zabaleta valmisti 1703-1704 Mapilin telakalla kaksi linjalaivaa Armada de la Guardia de la Carrera de las Indiasille. Aluksista ei ole juurikaan tietoja, koska ne vallattiin pian palvelukseenoton jälkeen.

## Alukset

## Lähteet
*

### Viitteet
Ševtšenkon piiri (Zaporižžja)

**Ševtšenkon piiri** () on yksi Ukrainan Zaporižžjan seitsemästä hallinnollisesta alueesta (kaupunkipiiristä). Zaporižžjan itäosassa, Dneprin vasemmalla rannalla sijaitsevan kaupunkipiirin pinta-ala on 98,0 neliökilometriä. 

Piiri perustettiin vuonna 1962 irroittamalla osa kaupungin keskustan ja sen itäpuoliset alueet käsittäneestä Žovtnevin piiristä. Muodostettu itäinen kaupunkipiiri nimettiin runoilija Taras Ševtšenkon mukaan. Keskusta tunnetaan nykyisin nimellä Oleksandrivskin piiri.

Ševtšenkon piiri on Zaporižžjan väkirikkain kaupunkipiiri, joka kattaa noin kolmanneksen koko kaupungin pinta-alasta. Siellä asui noin 151&nbsp;558 ihmistä (arvio 2015), ja aiemmin noin 157&nbsp;100 (VL 2001).

Piirin alueella sijaitsevat muun muassa:
* Motor Sitš -yhtiön päätoimipaikka.
* Zaporižžjan kansainvälinen lentoasema (Міжнародний аеропорт «Запоріжжя»; IATA: OZH, ICAO: UKDE)
* Ukrainan rautateiden rautatieasemat Zaporižžja-Vantažne (Запоріжжя-Вантажне) ja Peredatna (Передатна)
* Pyhän Andreaksen katedraali (Свято-Андріївський кафедральний собор)
* Lentokonemoottoreita esittelevä Bohuslajevin (Motor Sitšin) tekniikan museo


Запорожье - Мотор-Сич 05843.JPG|Motor Sitš -yhtiön päätoimipaikka.
Zaporizhzhia Airport Terminal.jpg|Zaporižžjan kansainvälisen lentoaseman matkustajaterminaalia (terminaalia uusittu kuvan jälkeen).
Peredatna Railway Station.png|Peredatnan rautatieasema.
Свято-Андреевский кафедральный собор в Запорожье, южная сторона, 2010 (Валерий Дед, panoramio Id 37609256).jpg| Apostoli Andreakselle pyhitetty katedraali.
Музей техники Богуслаева - panoramio.jpg|Bohuslajevin (Motor Sitšin) tekniikan museo.


## Lähteet

## Aiheesta muualla

* Ševtšenkon piirin rajat Open Street Map -kartalla (OSM)  (openstreetmap.org)
Tiennäyttäjä

**Tiennäyttäjä**  (, ) on Nils Gaupin ohjaama norjalainen saamenkielinen seikkailuelokuva vuodelta 1987. Se perustuu vanhaan saamelaislegendaan. Elokuvan pääosissa näyttelevät Mikkel Gaup ja Nils Utsi. *Tiennäyttäjä* oli ensimmäinen täyspitkä saamenkielinen elokuva, ja se oli ehdolla parhaan vieraskielisen elokuvan Oscar-palkinnon saajaksi vuonna 1988. Se julkistettiin Yhdysvalloissa vasta vuonna 1990. 

## Juoni
Tarina sijoittuu 1000-luvun Lappiin. Nuori saamelaismies Aigin (Gaup) näkee, kuinka julma tšuudijoukko tappaa hänen perheensä ja pakenee läheiseen kylään. Hän yrittää varoittaa asukkaita tšuudien julmuuksista; seurauksena puolet kyläläisistä pakenee vuorille, kun taas toinen puoli valitsee jäädä kylään. Tšuudit tappavat suuren osan kyläläisistä ja ottavat sitten Aiginin vangiksi. Hän teeskentelee suostuvansa johtamaan tšuudit toisten kyläläisten luo, mutta pystyy kääntämään tilanteen päälaelleen ennen kuin on liian myöhäistä. 

## Lähteet
Joseph Quinn

**Joseph Quinn** (s. 26. tammikuuta 1994 Lontoo, Englanti) on englantilainen näyttelijä, joka tuli tunnetuksi Eddie Munson roolista Netflixin scifi-kauhusarjassa *[[Stranger Things]]*.

## Filmografia
### Elokuvat

### Televisio

## Lähteet
Judith Faulkner

**Judith Faulkner** (s. 1943) on yhdysvaltalainen miljardööri. Hän perusti potilastietojärjestelmiä kehittävän Epic Systems Corporationin vuonna 1979 ja toimii edelleen sen toimitusjohtajana. Vuonna 2021 hän omisti 47 prosenttia yrityksestä, arvoltaan 6 miljardia dollaria.
 
Faulkner kasvoi Haddonfieldissa New Jerseyssa. Hän opiskeli matematiikkaa Dickinson Collegessa Carlislessa Pennsylvaniassa ja sai kesätyön hiukkasfysiikan laboratoriossa University of Rochesterissa, jossa hän tutustui Fortran-ohjelmointikieleen. Vuonna 1965 hän aloitti tohtoriopinnot University of Wisconsinin uudessa tietojenkäsittelytieteen ohjelmassa.
Professori Warner Slack opetti kurssia tietokoneiden hyödyntämisestä lääketieteessä. Vuonna 1969 Faulkner kehitti professori John Greistin alaisuudessa ohjelman, jolla sihteeri voi reikäkorttien avulla luoda aikataulun koko vuodeksi kerrallaan. 1970-luvun alussa Faulkner työskenteli University of Wisconsinissa ryhmässä, joka kehitti tietokantaa potilastietojen seuraamiseen. Vuonna 1979 Faulkner ja Greist perustivat Human Services Computing -yhtiön, josta tuli myöhemmin  Epic Systems. Faulkner toimi sekä yhtiön johtajana että kirjoitti kaiken koodin Data Generalin Eclipse-minitietokoneelle.

Epicin ohjelmisto lisäsi laskutusominaisuudet 1980-luvulla ja graafisen käyttöliittymän 1990-luvulla. Vuonna 2004 yhtiö sai 400 miljoonaa sopimuksesta Kaiser Permanenten kanssa. 
Vuonna 2011 yhtiö ylitti yhden miljardin dollarin liikevaihdon. 
Vuonna 2020 floridalainen AdventHealth päätti ottaa ohjelmiston käyttöön 37 sairaalassaan.

Epic ei ole perustamisensa jälkeen ottanut ulkopuolisia sijoituksia tai tehnyt ikinä yritysostoja. Epic Systemia ei voi ikinä myydä tai vielä pörssiin, sillä Faulkner siirsi äänivaltaiset osakkeensa perheensä ja työntekijöiden hallitsemaan trustiin. Äänivallattomat osakkeet on siirretty Roots & Wings -säätiölle, joka käyttää varoja Faulknerin kiinnostuksen kohteisiin lasten aivojen kehittämiseen ja rikosoikeusuudistuksen ajamiseen.

## Lähteet
* https://www.forbes.com/sites/katiejennings/2021/04/08/billionaire-judy-faulkner-epic-systems/

### Viitteet
Narjana vynder

**Narjana vynder** (Няръяна вындер, ”Punainen tundralainen”) on Venäjällä Nenetsian hallintokeskuksessa Narjan-Marissa ilmestyvä sanomalehti.

Lehti alkoi ilmestyä marraskuussa 1929 Nenetsien kansallisen piirikunnan silloisessa keskuksessa Telviskassa. Sitä julkaistiin aluksi joka viides päivä 400 kappaleen painoksena. Vuonna 1932 painosmäärä oli kasvanut 3&nbsp;500 kappaleeseen ja Ilmestymistiheys 15 kertaan kuukaudessa. Seuraavana vuonna lehti ilmestyi jo 25 kertaa kuukaudessa.

*Narjana vynder* oli ensimmäinen Neuvostoliiton pohjoisille kansoille tarkoitettu lehti. Nenetsinkielisestä nimestään huolimatta se alkoi ilmestyä venäjäksi jo senkin takia, että nenetsin kirjakieltä ei vielä ollut olemassa. Ensimmäinen nenetsinkielinen kirjoitus julkaistiin vuonna 1930. Vuonna 1932 alettiin julkaista venäjästä käännettyä aineistoa, jonka rinnalla ilmestyi toisinaan alkuperäistä kaunokirjallisuutta ja kansanperinnetekstejä.

Lehti toimi neuvostoaikana NKP:n Nenetsian piirikuntakomitean ja piirikuntaneuvoston äänenkannattajana. Se ilmestyi 1970-luvulla viidesti viikossa 7&nbsp;500 kappaleen painoksena. Nenetsinkielisen aineiston julkaiseminen lakkasi kokonaan vuonna 1963, ja se alkoi uudestaan vasta vuonna 1989.

*Narjana vynder* on nykyään Nenetsian autonomisen piirikunnan hallinnon ja edustajakokouksen äänenkannattaja. Se ilmestyy kolmesti viikossa yli 5&nbsp;000 kappaleen painoksena ja leviää etupäässä ilmaiseksi eläkeläisten keskuuteen. Lehdellä on myös Internet-sivusto sekä vakituinen nenetsinkielinen sivu *Jalumd*.

## Lähteet

## Aiheesta muualla
* Lehden sivusto
* Lehden 90-vuotisjuhlajulkaisu
Isäni valheet

**Isäni valheet** (*Lies My Father Told Me*) on Ted Allanin käsikirjoittama ja Ján Kadárin ohjaama kanadalainen televisioelokuva vuodelta 1975. Se kertoo juutalaisyhteisöstä 1920-luvun Montrealissa pienen pojan näkökulmasta. Poika kiertelee kaupunkia isoisänsä kanssa hevoskärryillä myyden ja ostellen lumppua, tyhjiä pulloja ja sen sellaista. Pojan etäinen isä haaveilee alusvaatebisneksestä, muttei oikein saa mitään aikaiseksi. Isoisä kertoilee pojalle tarinoita juutalaisten vaiheista.

## Tuotanto
Elokuvanteko oli pitkä ja vaikea prosessi varsinkin jälkituotannon osalta: uusintakuvauksia tehtiin vuosia alkuperäisten kuvausten jälkeen, koska elokuvan alku ja loppu sekä isän rooli käsikirjoitettiin jälkikäteen uudelleen. Myös musiikki vaihdettiin toiseen. Näistä syistä elokuva ei ole niin yhtenäinen ja näkemyksellinen kuin se voisi olla, vaan lopputulos vaikuttaa jonkin verran vesitetyltä.

## Vastaanotto
*Isäni valheet* voitti ensimmäisenä kanadalaiselokuvana parhaan vieraskielisen elokuvan Golden Globe -palkinnon. Ted Allan oli alkuperäiskäsikirjoituksestaan Oscar-ehdokkaana. Elokuva valittiin myös vuoden parhaaksi kanadalaiselokuvaksi. Katsojia se kuitenkin veti teattereihin melko vähän.

*Isäni valheet* esitettiin Yle TV2 -kanavalla joulukuussa 1983. *Helsingin Sanomien* Mikael Fränti piti sitä rikkaana ja eloisana juutalaisyhteisön kuvauksena, joka pystyy vaihtelemaan näkökulmia, muttei kadota elävää kosketustaan lapsen mailmaan. Sekä aiheiltaan että tunnelmaltaan hän näki sen muistuttavan *[[Viulunsoittaja katolla (elokuva)|Viulunsoittajaa katolla]]*.

## Lähteet
Lylyjärvi (Mikkeli)

**Lylyjärvi** on matala, osin kulttuurimaiseman reunustama järvi Mikkelissä Etelä-Savossa. Sen pinta-ala on kaksi neliökilometriä. Etäisyys Mikkelin keskustasta on 17 kilometriä pohjoiskoilliseen.

## Maantiede
Lylyjärvi on kaakkois–luoteissuuntainen ja se levenee jonkin verran kohti pohjoista, jossa Huuhtisenniemi jakaa altaan Soutjoenlahteen ja Itälahteen. Järvi on matala, sen keskisyvyys on vain 1,06 metriä. Järven eteläosassa sijaitsee muutama kaksi metriä syvä kohta.

Lylyjärven laajin saari on noin 7,5-hehtaarinen Kontinsaari. Se on noin 900 metriä pitkä ja sijaitsee järven eteläosassa. Lylyjärven rannoilla on useita pientaloja. Soita on etenkin järven itäpuolella (Pilkkasuo, Suursuo).

Lylyjärveen virtaa luoteesta Loukeinen-järveltä (111,8 metriä mpy) noin puolen kilometrin mittainen Soutjoki. Etelästä Avojärveltä (113,5 metriä mpy) virtaa nimetön uoma. Lylyjoen laskujoki on järven koillisrannalta alkava Lylyjoki, joka virtaa kaakkoon ja laskee Hanhijärveen (98,0 metriä mpy).

Lylyjärven vesitilavuus on 2&nbsp;139&nbsp;500 kuutiometriä.

Lylyjärvi (04.164.1.001) kuuluu Lylyjoen valuma-alueeseen (04.164), joka on kolmannen jakovaiheen vesistö Vuoksen vesistössä (04). Toinen jakovaihe on Syysjärven valuma-alue (04.16) ja ensimmäinen on Suur-Saimaan alue (04.1). Lylyjärvi on laajin Lylyjoen valuma-alueen seitsemästä vähintään hehtaarin laajuisesta vakavedestä. Sitä seuraa Loukeinen ja Lisko.

Suomessa on kaksitoista Lylyjärveä, joista Mikkelin Lylyjärvi on laajin.

## Lähteet
Hanhijärvi (Mikkeli)

**Hanhijärvi** on saarien ja niemien pirstoma järvi Mikkelissä Etelä-Savossa. Sen pinta-ala on 4,4 neliökilometriä. Etäisyys Mikkelin keskustasta on 13 kilometriä koilliseen.

## Maantiede
Hanhijärvi on sokkeloinen ja keskimäärin matala. Järven polveilevan rantaviivan pituus on 61&nbsp;125 metriä. Etelärannalta työntyy kohti pohjoista Kartanosaari, joka nimestään huolimatta on yli kaksi kilometriä pitkä niemimaa. Hanhijärven syvin kohta on noin 17 metriä. Syvänne sijaitsee koillisessa Salosaaren ja mantereen välissä. Luoteinen järvenosa on sitä vastoin hyvin matala.

Hanhijärven saariluku on 85. Saarista 18 on alle aarin laajuisia luotoja ja 9 on vähintään hehtaarin laajuisia. Saarten yhteenlaskettu pinta-ala on noin 1,05 neliökilometriä, josta yli puolet kuuluu järven koillisosan Salosaarelle. Hanhijärven rannoilla on haja-asutusta. Kartanosaarella sijaitsee peltoaukea.

Hanhijärven koillisrannalta alkaa kaksi muutaman sadan metrin mittaista laskujokea, jotka virtaavat itään Saarijärven (94,6 metriä mpy) Hanhilahteen.

Hanhijärven vesitilavuus on 10&nbsp;137&nbsp;000 kuutiometriä.

Hanhijärvi (04.163.1.007) kuuluu Saarijärven-Hanhijärven alueeseen (04.163), joka on kolmannen jakovaiheen vesistö Vuoksen vesistössä (04). Toinen jakovaihe on Syysjärven valuma-alue (04.16) ja ensimmäinen on Suur-Saimaan alue (04.1). Hanhijärvi on Saarijärven jälkeen laajin Saarijärven-Hanhijärven alueen viidestätoista vähintään hehtaarin laajuisesta vakavedestä. Kolmanneksi laajin on Hanhijärven kaakkoispuolella sijaitseva nimetön vesialue.

## Lähteet
Honor McKellar

**Winifred Honor McKellar** (10. marraskuuta 1920 Dunedin – 2. helmikuuta 2024 Alexandra) oli uusiseelantilainen oopperalaulaja ja musiikkipedagogi, joka oli äänialaltaan mezzosopraano.

McKellar sai kandidaatin arvon Otagon yliopistosta vuonna 1942 ja opiskeli vuosina 1946–1949 Lontoon Royal Academy of Musicissa. Hänen opettajanaan Lontoossa oli Roy Henderson. 1950-luvulla McKellarista tuli yksi alkuperäisistä New Zealand Opera Companyn laulajista. 1960-luvulla hän palasi Isoon-Britanniaan, jossa hän esiintyi Glyndebournen kuoron, Opera For Allin ja John Alldisin kuoron laulajana. Vuonna 1971 McKellar nimitettiin ensimmäiseksi päätoimiseksi laulun luennoitsijaksi Otagon yliopistoon. Hänen johdollaan opiskelivat muiden muassa Patrick Power, Jonathan Lemalu, Martin Snell ja Matthew Landreth. McKellar jäi eläkkeelle luennoitsijan asemastaan vuonna 1985, mutta jatkoi sen jälkeenkin opettamista sekä yliopistossa että yksityisesti. McKellarille myönnettiin vuonna 1989 Queen's Service Medal. Vuonna 2012 hänestä tehtiin Uuden-Seelannin lauluopettajien liiton elinikäinen jäsen.

## Lähteet
Unna (täsmennyssivu)

**Unna** tarkoittaa seuraavia:

* Unna, etunimi
* Unna, sukunimi
* Unna, kaupunki Saksassa
* Unnan piirikunta, Saksassa
* Unna, joki Bosnia ja Herzegovinassa, nykyisin nimeltään Una.

## Katso myös
* *[[Unna ja Nuuk]]*, vuonna 2006 ensi-iltansa saanut suomalainen koko perheen elokuva
* *[[Unna Junná]]*, Yle Sámi Radion saamelaiskielillä tuottama lastenohjelma
Unni (piispa)

**Unni** (k. 936 Birka) oli Bremenin arkkipiispa. Hän oli munkki Corveyn luostarissa, kun hänet valittiin 916 arkkipiispaksi. Hän levitti kristinuskoa Tanskaan ja Ruotsiin ja kuoli lähetysmatkalla Birkassa, jossa koetti uudestaan herättää eloon Ansgariuksen perustamaa ja melkein kuollutta kristillistä seurakuntaa.

## Lähteet
Ghat (portaikko)

**Ghat** (, ) on nimitys sekä joentörmässä sijaitsevalle portaikolle, jota käytetään uskonnollisten rituaalien suorittamista ja lauttojen laiturointia varten, että portaikon yläpäässä olevalle rakennukselle. Yhdessä kaupungissa voi olla kymmeniä eri ghateja, joista osa saattaa olla pyhitetty tietyn jumalan kunnioittamiseen tai tietyn rituaalin suorittamiseen. Ghatit saavat nimensä jumalten, hallitsijoiden ja kuuluisien henkilöiden mukaan.

Varanasissa on Ganges-joen varrella 84 ghatia, jotka rakennettiin Marathivaltakunnan aikana 1700-luvulla. Rappuset rakennettiin sitä varten, että kaupungin asukkaat pääsisivät siirtymään joelle uskonnollisia riittejä ja peseytymistä varten. Niillä vierailee joka vuosi satoja tuhansia pyhiinvaeltajia ja turisteja, joista osa on intialaisia ja osa ulkomaalaisia. Ainakin Varanasin ghatien edustalla työskentelee myös oppaita, jotka ajeluttavat turisteja veneillä jokea pitkin.

## Galleria

Kedar Ghat in Varanasi.jpg|Ihmisiä Varanasissa sijaitsevan Kedarin ghatin edustalla.
Tiedosto:Ganesh Ghat Gate.jpg|Sisäänkäynti Tezpurissa sijaitsevaan Ganeshin ghatiin.
Tiedosto:Krishna river and Ghat at Bhuinj 09.jpg|Satarassa sijaitseva ghat.
Tiedosto:Le Prayag Ghat à laube (Varanasi) (8474091804).jpg|Veneitä Prayagin ghatin edustalla Varanasissa.
Tiedosto:Manikarnika Ghat 2.jpg|Ihmisiä poltto&shy;hautaus&shy;rituaaleille varatussa Manikarnikan ghatissa.


## Lähteet

## Aiheesta muualla
Florent Willems

**Florent Willems**, nimi myös muodossa **Florent Willems van Edeghem** (8. tammikuuta 1823 Liège, Belgia – 23. lokakuuta 1905 Neuilly-sur-Seine,  Ranska) oli belgialainen taidemaalari ja restauroija. Uransa varrella Willems keskittyi sekä laatu- että muotokuviin. 
## Elämänvaiheita
Willems piti ensimmäisen näyttelynsä jo 17-vuotiaana kotikaupungissaan. Sen jälkeen hän meni töihin Brysseliin taideliikkeeseen, missä työskenteli restauroijana. Töillä saaduilla ansioilla oli tarkoitus rahoittaa taiteen jatko-opinnot. 

Pariisiin Willems asettui vuonna 1844. Willemsin taideopinnot jäivät lopulta melko hajanaisiksi. Hänestä tuli yksi Pariisin ostavan yleisön suosikeita.

Suosionsa Willems saavutti aluksi historiamaalauksillaan, jotka kuvasivat 1600- ja 1700-lukujen tapahtumia. Hän otti aiheita myös Alexandre Dumas`n romaaneista. Julkiset tunnustukset tulivat Willemisille jo uran alkuvaiheessa. Kunnianlegioonan jäsenyys tuli vuonna 1853 ja Kunnialegioonan upseerin arvo kahta vuotta myöhemmin. Kunnialegioonan komentajan arvon hän sai vuonna 1878. Belgian kuningas myönsi hänelle ritarin arvon vuonna 1851. 

Willems toimi myös tapettikuvioiden ja huonekalujen suunnittelijana.

Alfred Stevens oli Willemisin oppilas ja myöhemmin ystävä. 

## Lähteet

## Aiheesta muualla
* http://vlaamsekunstcollectie.be/en/creators/florent-willems?types=florent-willems
Pakkasjäristys

**Pakkasjäristys** eli **kryoseismi** (myös **jääjäristys**)on seisminen tapahtuma, joka johtuu veden nopeasta olomuodon muutoksesta, yleensä jäätymisestä. Nopeasti jäätynyt ja laajentunut vesi aiheuttaa märkään maahan repeämiä, järistyksiä ja paukahduksia, jotka muistuttavat kaukaisia maanjäristyksiä, kaivostuotannon räjäytyksiä tai tavarajunien tärinää. 

Ikirouta-alueilla pakkasjäristykset ovat tunnettu ilmiö. Oulun yliopiston mukaan niitä on tutkittu vasta vähän. Ilmiö on tunnettu esimerkiksi Pohjois-Suomessa ja se on aiheuttanut muun muassa vaurioita tiestölle ja voi aiheuttaa vaaraa kiinteistöille ja putkistoille. Sitä on kuitenkin vasta viime aikoina ryhdytty tutkimaan Oulun yliopistossa. Ilmeisesti soilla ja niiden ojituksella voi olla merkitystä ilmiön synnylle. Ilmastonmuutos voi lisätä järistyksiä.

Järistyksille otolliset olosuhteet ovat lumeton maa ja lämpötilan nopea lasku, noin asteen tunnissa 20 tunnin ajan. Järistyksiä voi esiintyä myös pakkasen lauhtuessa.

## Lähteet
Ryggen kirkko

**Ryggen kirkko** () on Mossin kunnassa Østfoldin läänissä Norjassa sijaitseva kivinen pitkäkirkko 1100-luvulta.
## Kuvia

Altertavle Rygge.jpg|Alttaritaulu
Font Rygge kirke.jpg|Kastemalja
Skipsmodell Rygge kirke.jpg|Kirkkolaiva

## Lähteet

## Aiheesta muualla
Mossin kirkko

**Mossin kirkko** () on Mossin kunnassa Østfoldin läänissä Norjassa sijaitseva kivinen pitkäkirkko vuodelta 1861.
## Lähteet

## Aiheesta muualla